Komisijos reglamentas (EB) Nr. 1820/2002
2002 m. spalio 11 d.
iš dalies keičiantis Reglamentą (EEB) Nr. 2958/93, nustatantį išsamias Tarybos reglamento (EEB) Nr. 2019/93 taikymo taisykles konkrečioms priemonėms dėl tam tikrų žemės ūkio produktų tiekimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. liepos 19 d. Tarybos reglamentą (EEB) Nr. 2019/93, nustatantį konkrečias priemones mažosioms Egėjo jūros saloms dėl tam tikrų žemės ūkio produktų [1], su paskutiniais pakeitimais, padarytais Reglamentu (EB) Nr. 442/2002 [2], ypač į jo 3a straipsnį,
kadangi:
(1) Tarybos reglamente (EEB) Nr. 2019/93 nustatyta, kad produktų, kuriems taikomos konkrečios tiekimo priemonės, negalima reeksportuoti į trečiąsias šalis arba persiųsti į likusią Bendrijos dalį; tačiau jame numatytos išlygos tradiciniam perdirbtų produktų eksportui arba tradiciniam produktų gabenimui į likusią Bendrijos dalį.
(2) Komisijos reglamento (EEB) Nr. 2958/93, nustatančio išsamias Tarybos reglamento (EEB) Nr. 2019/93 taikymo taisykles konkrečioms priemonėms dėl tam tikrų žemės ūkio produktų tiekimo [3], su paskutiniais pakeitimais, padarytais Reglamentu (EB) Nr. 1020/2002 [4], 4 straipsnyje nustatyta, kad produktų, perdirbtų iš žaliavų, kurioms taikomi konkrečios tiekimo priemonės, ir kuriuos leidžiama eksportuoti ir gabenti į likusią Bendrijos dalį, metinių kiekių ribas nustato Komisija.
(3) Šie kiekiai turėtų būti nustatomi remiantis vidutiniais eksporto ir krovinių kiekiais į likusią Bendrijos dalį 1991, 1992 ir 1993 metais, prieš įsialiojant šiam režimui, kaip tą nustatė kompetentingos institucijos.
(4) Siekiant įtraukti šiuos metinius kiekius, būtina atitinkamai iš dalies keisti Reglamentą (EEB) Nr. 2958/93.
(5) Šiame reglamente nustatytos priemonė atitinka visų susijusių Vadybos komitetų nuomones,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2958/93 iš dalies keičiamas taip:
1) 4 straipsnio 1 dalis pakeičiama taip:
"1. Tradicinis produktų, perdirbtų iš žaliavų, kurioms taikomos konkrečios tiekimo priemonės, eksportas ir siuntimas į likusią Bendrijos dalį leidžiamas, laikantis III priede nustatytų metinių kiekių apribojimų. Kompetentingos institucijos imasi būtinų priemonių, užtikrinančių, kad šios operacijos neviršytų nustatytų metinių kiekių.";
2) šio reglamento priede esantis tekstas pridedamas kaip III priedas.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. spalio 11 d.